РЕПУБЛИКА СРБИЈА

НАРОДНА СКУПШТИНА
Одбор за људска и мањинска права

и равноправност полова

08 Број: 02-556/14

30. мај 2014. године

Б е о г р а д

НАРОДНА СКУПШТИНА

Одбор за људска и мањинска права и равноправност полова, на петој седници одржаној 29. маја 2014. године, размотрио је Редован годишњи извештај Повереника за заштиту равноправности за 2013 годину.

Седници Одбора присуствовала је проф. др Невена Петрушић, повереник за заштиту равноправности.

Одбор је на шестој седници одржаној 30. маја 2014. године утврдио Предлог закључка поводом разматрања Редовног годишњег извештаја Повереника за заштиту равноправности за 2013 годину.

На основу члана 238. став 2. Пословника Народне скупштине („Службени гласник РС“, број 20/12 - пречишћен текст), Одбор за људска и мањинска права и равноправност полова подноси

И З В Е Ш Т А Ј

Одбор за људска и мањинска права и равноправност полова је, у складу са чланом 238. став 1. Пословника Народне скупштине, размотрио Редован годишњи извештај Повереника за заштиту равноправности за 2013. годину, који је поднет Народној скупштини на основу члана 33. тачка 5. Закона о забрани дискриминације, и утврдио Предлог закључка који доставља Народној скупштини на разматрање и усвајање.

Одбор предлаже да се Предлог закључка, у складу са чл. 167. и 193. Пословника Народне скупштине, разматра по хитном поступку.

 За известиоца Одбора и представника предлагача на седници Народне скупштине одређен је Мехо Омеровић, председник Одбора.

 ПРЕДСЕДНИК ОДБОРА

 Мехо Омеровић